दरअसल, भाजपा जिला उपाध्यक्ष रामदत्त भारद्वाज के घर चिठ्ठी भेजकर 12 लाख रुपए की रंगदारी मांगने वाले आरोपी मास्टर माइंड सीताराम को सीआईए व रोहड़ाई थाना पुलिस ने काबू कर लिया। सीताराम रामदत्त भारद्वाज के गांव का ही रहने वाला है। शनिवार को सीआईए थाना में मीडिया को डीएसपी सतपाल यादव ने पूरी वारदात की जानकारी दी। डीएसपी ने बताया कि भाजपा के जिला उपाध्यक्ष रामदत्त भारद्वाज को 31 अक्तूबर की रात घर में ही एक चिठ्ठी मिली थी। चिठ्ठी लिखने वाले व्यक्ति ने 12 लाख रुपए की रंगदारी मांगी थी और रंगदारी नहीं देने पर उसे व उसके बेटे को जान से मारने की धमकी दी थी। उसी रात रोहड़ाई थाना पुलिस ने रामदत्त भारद्वाज की शिकायत पर केस दर्ज कर आरोपियों की तलाश शुरू कर दी थी।